CELEX: 62014CN0608
Language: fi
Date: 2014-12-23 00:00:00
Title: Asia C-608/14: Ennakkoratkaisupyyntö, jonka Tribunalul Sibiu (Romania) on esittänyt 23.12.2014 – Elena Delia Pondiche v. Romanian valtio ja Consiliul Naţional pentru Combaterea Discriminării

16.3.2015   
            
            
               FI
            
            
               Euroopan unionin virallinen lehti
            
            
               C 89/10
            
         Ennakkoratkaisupyyntö, jonka Tribunalul Sibiu (Romania) on esittänyt 23.12.2014 – Elena Delia Pondiche v. Romanian valtio ja Consiliul Naţional pentru Combaterea Discriminării
   (Asia C-608/14)
   (2015/C 089/11)
   Oikeudenkäyntikieli: romania
   
      Ennakkoratkaisua pyytänyt tuomioistuin
   
   Tribunalul Sibiu
   
      Pääasian asianosaiset
   
   
      Kantaja: Elena Delia Pondiche
   
      Vastaajat: Romanian valtio ja Consiliul Naţional pentru Combaterea Discriminării
   
      Ennakkoratkaisukysymykset
   
   
               1)
            
            
               Voidaanko unionin oikeudessa Euroopan unionista tehdyn sopimuksen 6 artiklassa, Euroopan unionin perusoikeuskirjan 20 artiklassa, 21 artiklan 1 kohdassa, 24 artiklan 1 ja 2 kohdassa, 34 artiklassa ja 52 artiklassa sekä sosiaaliturvajärjestelmien yhteensovittamisesta annetun asetuksen (EY) N:o 883/2004 (1) 3 artiklan 1 kohdan b alakohdassa ja 4 artiklassa taattuja sosiaaliturvaa, lasten oikeuksia ja yhdenvertaisen kohtelun sekä syrjintäkiellon periaatteita tulkita niin, että ne ovat esteenä sellaisille kansallisille säännöksille, jotka ilman objektiivista ja kohtuullista perustetta rajaavat lapsilisän määrän lapsen syntymäajankohdan perusteella eivätkä lapsen siittämisajankohdan perusteella, vaikka siitettyä lasta, jos se syntyy elävänä ja elinkelpoisena, pidetään olemassa olevana?
            
         
               2)
            
            
               Onko lailla nro 111/2010 (Ordonanță de Urgență a Guvernului nr. 111/2010) otettu käyttöön syrjivä toimenpide samassa tilanteessa olevien henkilöiden välillä eli ennen 31.12.2010 siitettyjen ja syntyneiden lasten ja ennen 31.12.2010 siitettyjen, mutta sen jälkeen syntyneiden lasten välillä?
            
         
      (1)  Sosiaaliturvajärjestelmien yhteensovittamisesta 29.4.2004 annettu Euroopan parlamentin ja neuvoston asetus (EY) N:o 883/2004 (ETA:n ja Sveitsin kannalta merkityksellinen teksti) (EUVL L 166, s. 1).